Miss Supranational 2023

Ang **Miss Supranational 2023** ay ang ika-14 na edisyon ng Miss Supranational, na ginanap sa Strzelecki Park Amphitheater, Nowy Sącz, Małopolska, Polonya noong 14 Hulyo 2023.

Pagkatapos ng kompetisyon, kinoronahan ni Lalela Mswane ng Timog Aprika si Andrea Aguilera ng Ekwador builang Miss Supranational 2023. Ito ang kauna-unahang tagumpay ng Ekwador sa kasaysayan ng kompetisyon. Nagtapos bilang first runner-up si Pauline Amelinckx ng Pilipinas, samantalang nagtapos bilang second runner-up si Sancler Frantz ng Brasil.

Mga kandidata mula sa animnapu't-limang bansa at teritoryo ang kumalahok sa kompetisyong ito. Pinangunahan nina Miss South Africa 2000 Jo-Ann Strauss at Martin Fitch ang kompetisyon, samantalang si Ivan Padrez ang nagsilbing *backstage correspondent*. Nagtanghal sina Shontelle, Sara James, Gromee, at Sara Chimel sa edisyong ito.

## Kasaysayan
### Pagpili ng mga kalahok 
Ang mga kalahok mula sa animnapu't-limang bansa at teritoryo ay napili upang lumahok sa kompetisyon. Isang kandidata ang nailuklok matapos ang pag-urong ng orihinal na kalahok. Simula sa edisyong ito, nagpasya ang *Miss Supranational Organization* na tanggapin ang mga kababaihan mula 18 hanggang 32 taong gulang para lumahok sa kompetisyon.

#### Mga pagpalit 
Dapat sanang lalahok sa edisyong ito si Camila Sanabria ng Bulibya, subalit bumitaw ito sa kompetisyon dahil sa personal na dahilan. Siya ay pinalitan ni Stephanie Terrazas.

#### Mga unang pagsali, pagbalik, at pag-urong 
Lumahok sa unang pagkakataon ang mga bansang Botswana, Kapuluang Kayman, Mosambik, at Reyno Unido. Bumalik ang mga bansang Nikaragwa na huling sumali noong 2013, Hibraltar na huling sumali noong 2017, Togo na huling sumali noong 2018, Kamerun at Kroasya na huling sumali noong 2019, at Bahamas na huling sumali noong 2021.

Bagama't nakasali sa Supra Chat, hindi pumuntang Polonya sina Klara Musabelliu ng Albanya at Anita Mikue  ng Gineang Ekwatoriyal dahil sa mga personal na dahilan. Hindi sumali Francisca Lavandero ng Tsile dahil sa problema sa kanyang pambansang organisasyon. Hindi sumali si Fowzia Abdirashid Abdihakin ng Somalya dahil sa problema sa kanyang pasaporte. Hindi sumali ang mga bansang Arhentina, Dinamarka, Inglatera, Irlanda, Kasakistan, Kirgistan, Laos, Lesoto, Malta, Pransiya, Singapura, Tsina, at Urugway matapos na mabigo ang kanilang mga organisasyong pambansa na magdaos ng kompetisyong pambansa o magtalaga ng kalahok.

## Mga resulta 
### Mga pagkakalagay 
**Leyenda**

* **§** – Napabilang sa Top 12 sa pamamagitan ng *Supra Fan-Vote*
* **Δ** – Napabilang sa Top 24 sa pamamagitan ng mga *Challenge event*

### Mga *Continental Queen* 
### Mga espesyal na parangal 
## Mga *challenge event* 
### Hamong *Supra Chat* 
Nagsimula ang hamong *Supra Chat* noong 7 Hunyo 2023 na isinahimpapawid sa opisyal na *YouTube channel* ng Miss Supranational, kung saan ipinakilala ng bawat kandidata ang kanilang sarili sa grupon ng anim hanggang walo. Ang mga nagwagi sa bawat grupo ay lumahok sa ikalawang round ng hamon na naganap noong 9 Hulyo 2023, at ang kandidatang magwawagi sa ikalawang round ay awtomatikong mapapabilang sa Top 24. Nagwagi si Pauline Amelinckx ng Pilipinas sa hamong ito. 

#### Unang round 
*  Nakapasok sa ikalawang *round* ng *Supra Chat*.

#### Ikalawang round 
*  Nakapasok sa Top 24 sa pamamagitan ng Supra Chat.

### *Supra Fan-Vote* 
Nagsimula ang hamong *Supra Fan-Vote* noong 29 Hunyo 2023, at nagtapos sa araw ng pangwakas na kompetisyon noong 14 Hulyo 2023. Ang kandidatang magwawagi sa hamon ay awtomatikong mapapabilang sa Top 12. Nagwagi si Đặng Thanh Ngân ng Biyetnam sa hamong ito.

*  Nakapasok sa Top 12 sa pamamagitan ng Supra Fan-Vote.

### *Supra Model of the Year* 
Naganap ang Supra Model of the Year sa Hotel Czarny Potok Resort Spa & Conference noong 9 Hulyo 2023. Dalawang kandidata mula sa limang rehiyong kontinental ang napili bilang mga *semi-finalist* para sa kaganapang ito, at isang kandidata mula sa limang rehiyong kontinental ang napili upang maging mga pinalista na inanunsyo sa kaganapan. Mula sa limang *continental winners*, isang kandidata ang hinirang na nagwagi sa kaganapan sa ng pangwakas na kompetisyon na siyang awtomatikong mapapabilang sa Top 24. Nagwagi si Sakhile Dube ng Simbabwe sa hamong ito.

*  Nakapasok sa Top 24 sa pamamagitan ng Supra Model of the Year

## Mga kandidata
Animnapu't-limang kandidata ang lumahok para sa titulo.

## Mga tala 
## Mga sanggunian
## Panlabas na kawing 
*